22. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 69 της 2/7 Φεβρ. 1989 (ΦΕΚ Α΄ 34) Ρύθμιση θεμάτων οργάνωσης διοίκησης και λειτουργίας του Κέντρου Προγραμματισμού και Οικονομικών Ερευνών (ΚΕΠΕ), καθώς και κατάστασης προσωπικού του και άλλες διατάξεις. ΄Εχοντας υπόψη: 1.Τις διατάξεις: α.Του άρθρ. 2 του Ν.Δ. 4356/1964 «περί μετονομασίας του Κέντρου Οικονομικών Ερευνών, εις Κέντρον Προγραμματισμού και Οικονομικών Ερευνών (ΚΕΠΕ), περί αναδιοργανώσεως αυτού και ασκήσεως της διοικητικής εποπτείας παρά του Υπουργού Συντονισμού» (ΦΕΚ 146/τ.Α΄.28-81964) β.του άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά ΄Οργανα» (ΦΕΚ 137/τ.Α΄.26-7-1985), γ.της παρ. 1 του άρθρ. 11 του Νόμ. 1682/1987 «Μέσα και όργανα αναπτυξιακής πολιτικής κ.λπ.» (ΦΕΚ 14/τ.Α΄/16-2-1987), δ.του άρθρ. 4 του Π.Δ. 437/1985 «Καθορισμός και ανακατανομή αρμοδιοτήτων των Υπουργείων»(ΦΕΚ 157/τ.Α΄/19.9.1985) 2.Την απόφαση του Πρωθυπουργού και του Υπουργού Οικονομικών με αριθ. 6474/1988 «Ανάθεση αρμοδιοτήτων στον Υφυπουργό Οικονομικών» (ΦΕΚ 451/τ. Β΄ /30.6.1988) 3.Την αριθ. 908/1988 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εθνικής Οικονομίας και του Υφυπουργού Οικονομικών, αποφασίζουμε: ΄Αρθρ.1.-1.Οι 45 οργανικές θέσεις των Επιστημονικών Συνεργατών Α΄, Β΄ και Γ΄ Τάξης του Κύριου Επιστημονικού Προσωπικού του ΚΕΠΕ (άρθρ.6 παρ. 2 εδάφ. δ΄ του Β.Δ. 630/1964) (ΦΕΚ 178/1964 τ.Α) (ανωτ. αριθ. 7) και του άρθρου μόνου του Π.Δ. 741/1979 (ΦΕΚ 221/τ. Α΄ /1979) μετατρέπονται σε θέσεις Επιστημονικών Ερευνητών Δ΄ Ε΄ και ΣΤ΄ τάξης και κάθε διάταξη στην κείμενη νομοθεσία που αναφέρεται στις μετατρεπόμενες πιο πάνω θέσεις και τις αντίστοιχες βαθμίδες τους ισχύει στο εξής για τις δημιουργούμενες πιο πάνω νέες θέσεις και τις βαθμίδες που αντιστοιχούν σ’ αυτές. Οι 30 οργανικές θέσεις των Επιστημονικών Ερευνητών Α΄, Β΄, και Γ΄ ΄τάξης (άρθρ.6 παρ. 2 εδάφ. β΄ και γ΄ του Β.Δ. 630/1964 (ΦΕΚ 178/τ. Α΄ 1964) και οι 45 νέες πιο πάνω οργανικές θέσεις των Επιστημονικών Ερευνητών Δ΄, Ε΄ και ΣΤ΄ τάξης, γίνονται ενιαίες και ο συνολικός αριθμός τους από 75 αυξάνεται σε 110. Οι υπάλληλοι του ΚΕΠΕ που υπηρετούν, κατά την έναρξη ισχύος του παρόντος, στις μετατρεπόμενες πιο πάνω θέσεις των Επιστημονικών Συνεργατών, Α΄, Β΄ και Γ΄ τάξης, καταλαμβάνουν αυτοδίκαια αντίστοιχες θέσεις Επιστημονικών Ερευνητών Δ΄, Ε΄ και ΣΤ΄τάξης. 2.Συγχωνεύονται οι κατηγορίες του Ειδικού Επιστημονικού (άρθρου μόνου παρ. 2 του Β.Δ. 776/1969, ΦΕΚ 248/τ.Α΄/1969) και του Βοηθητικού Επιστημονικού Προσωπικού του ΚΕΠΕ (άρθρ.6 παρ. 1 περίπτ. Α΄ εδάφ. γ΄του Β.Δ. 630/1964) σε ενιαία κατηγορία Επιστημονικού Προσωπικού με την προσωνυμία «Προσωπικό Επιστημονικών Συνεργατών» και οι 33 οργανικές θέσεις των Ειδικών Επιστημονικών Συνεργατών Α΄και Β΄ τάξης και οι 82 θέσεις των Βοηθών Ερευνών Α΄, Β΄, και Γ΄τάξης (άρθρου μόνου του Π.Δ. 741/1979) των συγχωνευομένων κατηγοριών του πιο πάνω προσωπικού, μετατρέπονται σε ενιαίες θέσεις Επιστημονικών Συνεργατών Α΄, Β΄, Γ΄, Δ΄ και Ε΄ τάξης αντίστοιχα, των οποίων ο συνολικός αριθμός από 115 μειώνεται σε 82. Κάθε διάταξη στην κείμενη νομοθεσία που αναφέρεται στις μετατρεπόμενες πιο πάνω θέσεις και τις αντίστοιχες βαθμίδες τους ισχύει στο εξής για τις δημιουργούμενες πιο πάνω νέες θέσεις και τις βαθμίδες που αντιστοιχούν σ’ αυτές. Οι υπάλληλοι του ΚΕΠΕ που υπηρετούν κατά την έναρξη της ισχύος του παρόντος στις μετατρεπόμενες πιο πάνω θέσεις των Ειδικών Επιστημονικών Συνεργατών Α΄ και Β΄ τάξης και Βοηθών Ερευνών Α΄, Β΄ και Γ΄ τάξης καταλαμβάνουν αυτοδίκαια αντίστοιχες θέσεις Επιστημονικών Συνεργατών Α΄, Β΄, Γ΄, Δ΄ και Ε΄ τάξης. 3.Οι οργανικές θέσεις των Ειδικών Συμβούλων του άρθρ. 6 παρ. 3 του Β.Δ. 630/1964 από 10 μειώνονται σε 8. 4.Οι οργανικές θέσεις του κλάδου Β3 Στενοδακτυλογράφων ελληνικής του άρθρ. 8 παρ. 1 περίπτ. Ε΄του Β.Δ. 630/1964 από 10 μειώνονται σε 2. 5.Συγχωνεύονται οι κλάδοι Β4 Δακτυλογράφων ξένης γλώσσας (άρθρ. 8 παρ. 1 περίπτ. ΣΤ΄ του Β.Δ. 630/1964) και Β5 Δακτυλογράφων ελληνικής γλώσσας (άρθρ. 8 παρ. 1 περιπτ. Ζ΄ του Β.Δ. 630/1964) σε ενιαίο κλάδο με την προσωνυμία «Κλάδος Β4 και Β5 Δακτυλογράφων ξένης και ελληνικής γλώσσας» και ο συνολικός αριθμός των ενοποιούμενων και μετατρεπόμενων οργανικών θέσεων και συγχωνευόμενων πιο πάνω Κλάδων προσωπικού από 30 αυξάνεται σε 36. (Μετά τη σελ. 312,08(β) Σελ. 312,09 Τεύχος ΙΑ-Ι2-2 Σελ. 47 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.22 Ειδικά προσόντα διορισμού στις πιο πάνω νέες και ενοποιούμενες οργανικές θέσεις είναι τα οριζόμενα από τις διατάξεις του άρθρ. 8 παρ. 1 περίπτ. ΣΤ΄ και Ζ΄ του Β.Δ. 630/1964 που αποδεικνύονται εγγράφως. Για τις 26 από τις ενιαίες αυτές θέσεις ορίζεται, ως πρόσθετο προσόν, η ικανότητα επεξεργασίας κειμένων στον Η/Υ (Word Proceswsing), που αποδεικνύεται με σχετικό πιστοποιητικό. Οι δακτυλογράφοι ελληνικής ή ξένης γλώσσας των παραπάνω συγχωνευόμενων Κλάδων που υπηρετούν κατά την έναρξη ισχύος του παρόντος καταλαμβάνουν αυτοδίκαια ισάριθμες από τις πιο πάνω ενιαίες θέσεις. 6.Οι οργανικές θέσεις του κλάδου Β7 οδηγών Αυτοκινήτων του άρθρ. 8 παρ. 1 περίπτ. Θ΄του Β.Δ. 630/1964, από 3 μειώνονται σε 2. 7.Οι οργανικές θέσεις του κλάδου Β6 Χειριστών Μηχανών Γραφείων του άρθρ. 8 παρ. 1 περίπτ. Η΄του Β.Δ. 630/1964 από 2 αυξάνονται σε 3. 8.Οι οργανικές θέσεις των Καθαριστριών του ΄Αρθρ.6.-1.(Προσθέτεται παρ. 5α στο άρθρ.1. Β.Δ. 644/1964, ΦΕΚ Α΄181, ανωτ. αριθ. 8) 2.(Αντικαθίσταται η παρ. 5 άρθρ. 2 Β.Δ.644/ 1964, ΦΕΚ Α΄ 181, ανωτ. αριθ.8) 3.(Αντικαθίσταται η παρ. 7 άρθρ.2 Β.Δ. 644/ 1964, ΦΕΚ Α΄ 181, ανωτ. αριθ. 8) Η ισχύς του παρόντος  αρχίζει από τη δημοσίευσή του στην Εφημερίδα της Κυβερνήσεως. άρθρ. 8 παρ. 1 περίπτ. ΙΑ΄του Β.Δ. 630/1964 από 8 αυξάνονται σε 10. ΄Αρθρ.2.-1.(Αντικαθίσταται το εδάφ. α της παρ. 1 άρθρ. 7 Β.Δ. 630/1964, ΦΕΚ Α΄ 178, ανωτ.αριθ. 7) 2.Στο βαθμό του Επιστημονικού Ερευνητή ΣΤ΄ τάξης μετατάσσεται μετά από πλήρως αιτιολογημένη εισήγηση του Επιστημονικού Διευθυντή και ομόφωνη απόφαση του Υπηρεσιακού Συμβουλίου του ΚΕΠΕ και ο κάτοχος των προσόντων της προηγούμενης παραγράφου, εφόσον έχει συμπληρώσει στο βαθμό του Επιστημονικού Συνεργάτη Α΄ τάξης υπηρεσία τουλάχιστον 3 ετών και κρίνεται απολύτως ικανός για τα καθήκοντα της πιο πάνω θέσης. 3.(Αντικαθίσταται το άρθρ. 10 Β.Δ. 630/1964, ΦΕΚ Α΄178, ανωτ. αριθ. 7). ΄Αρθρ.3.-1.Οι με σχέση εργασίας ιδιωτικού δικαίου υπάλληλοι του ΚΕΠΕ που υπηρετούν κατά τη δημοσίευση του παρόντος δύνανται να μετατάσσονται, κατά παρέκκλιση των ισχυουσών διατάξεων, για λόγους υπηρεσιακούς από κατηγορία σε κατηγορία ή από κλάδο σε κλάδο και χωρίς μεταβολή της εργασιακής τους σχέσης, σύμφωνα με τις διατάξεις των επόμενων παραγράφων. 2.Το αρμόδιο Υπηρεσιακό Συμβούλιο του ΚΕΠΕ αποφασίζει για τη μετάταξη υπαλλήλου, ύστερα από σχετική αίτησή του, εφόσον: α)υφίσταται κενή οργανική θέση στην οποία ζητείται η μετάταξη, β)ο υπάλληλος έχει κατά την κρίση του Υπηρεσιακού Συμβουλίου, τα προβλεπόμενα τυπικά και ουσιαστικά προσόντα (εκτός της ηλικίας) της θέσης της κατηγορίας ή του κλάδου που ζητείται η μετάταξη και γ)ο υπάλληλος έχει συμπληρώσει πενταετή τουλάχιστον πραγματική υπηρεσία από το διορισμό του ή από την προηγούμενη τυχόν μετάταξή του. Σελ. 312,10 Τεύχος ΙΑ-Ι2-2 Σελ. 48 2.Η μετάταξη υπαλλήλων του ευρύτερου κλάδου Υποχρεωτικής Εκπαίδευσης (ΥΕ) μπορεί να γίνει μόνο σε θέση του αμέσως ευρύτερου κλάδου Δευτεροβάθμιας Εκπαίδευσης (ΔΕ). Ο περιορισμός της περίπτ. γ΄ της προηγούμενης παραγράφου δεν ισχύει για τις μετατάξεις υπαλλήλων του Προσωπικού Επιστημονικών Συνεργατών στο Κύριο Επιστημονικό Προσωπικό, που γίνονται κατά τα ειδικότερα οριζόμενα εκάστοτε υπό των αποφάσεων του Διοικητικού Συμβουλίου του ΚΕΠΕ. ΄Αρθρ.4.-1.Ανώτατο όριο ηλικίας για την πρόσληψη του Κύριου Επιστημονικού Προσωπικού του άρθρ. 6 παρ.2 του Β.Δ. 630/1964 και του Προΐσταμένου του Διοικητικού του Κλάδου Α1 του άρθρ.8 παρ. 1 του αυτού Β.Δ/τος ορίζεται το 50ό έτος. Ειδικώς ανώτατο όριο ηλικίας για την πρόσληψη του Επιστημονικού διευθυντή ορίζεται το 60ό έτος. 24.Γ.η.22 Κέντρο Προγραμματισμού και Οικονομικών Ερευνών (ΚΕΠΕ) 2.Ανώτατο όριο ηλικίας, για την πρόσληψη των Προϊσταμένων Τμημάτων των Κλάδων Α1 Διοικητικού και Α2 Λογιστικού του άρθρ. 8 παρ. 1 του Β.Δ. 630/1964 και του προσωπικού του άρθρ. 11 παρ. 2 περίπτ. α΄ έως ζ΄ του νόμ. 1682/1987, ορίζεται το 45ο έτος. 3.Ανώτατο όριο ηλικίας για την πρόσληψη προσωπικού των κλάδων Β2 Γραμματέων-Στενοδακτυλογράφων ξενογλώσσων, Β4 και Β5 Δακτυλογράφων ξένης και ελληνικής γλώσσας, Β6 Χειριστών Μηχανών Γραφείου και Καθαριστριών του άρθρ. 8 παρ.1 του Β.Δ. 630/1964, ορίζεται το 40ό έτος. ΄Αρθρ.5.-1.Στο Διοικητικό Συμβούλιο, την Εκπαιδευτική Επιτροπή και το Επιστημονικό Συμβούλιο, συμμετέχει, ως τακτικό μέλος, με δικαίωμα ψήφου, αιρετός εκπρόσωπος του προσωπικού του ΚΕΠΕ, που εκλέγεται μαζί με ένα αναπληρωματικό μέλος, όσο μεν αφορά το Διοικητικό Συμβούλιο από το σύνολο του προσωπικού, όσο δε αφορά την Εκπαιδευτική Επιτροπή και το Επιστημονικό Συμβούλιο, από το σύνολο του Επιστημονικού Προσωπικού, και στις δύο περιπτώσεις, με άμεση, καθολική και μυστική ψηφοφορία. Τα παραπάνω αιρετά μέλη πρέπει να έχουν συμπληρώσει στο ΚΕΠΕ τριετή υπηρεσία τουλάχιστον και να κατέχουν για μεν το Διοικητικό Συμβούλιο το βαθμό του Επιστημονικού Ερευνητή Γ΄ τάξης τουλάχιστον ή την ιδιότητα του Προϊσταμένου Τμήματος του Διοικητικού προσωπικού τουλάχιστον, για δε την Εκπαιδευτική Επιτροπή και Επιστημονικό συμβούλιο, το βαθμό του Επιστημονικού Ερευνητή Γ΄ τάξης τουλάχιστον. 2.Ο τρόπος, η διαδικασία και οι προϋποθέσεις εκλογής των αιρετών μελών των πιο πάνω συλλογικών οργάνων, καθώς και ο τρόπος συμμετοχής τους στα συλλογικά αυτά όργανα και κάθε άλλη λεπτομέρεια, ρυθμίζονται με απόφαση του Υπουργού Εθνικής Οικονομίας. 3.Τα συλλογικά αυτά ΄Οργανα εγκύρως αποφασίζουν και χωρίς τη συμμετοχή των αιρετών τακτικών ή αναπληρωματικών μελών τους, όταν αυτά ελλείπουν, απουσιάζουν η κωλύονται και δεν λαμβάνονται υπόψη για την ύπαρξη της απαιτούμενης απαρτίας. 4.Οι διατάξεις των παρ. 2 και 3 του παρόντος άρθρου εφαρμόζονται και για τα μέλη των Υπηρεσιακών Συμβουλίων που εκλέγονται από το προσωπικό του ΚΕΠΕ. 